ບັນຫາທະຫານຜ່ານເສິກຖືກຕິດທາດພິດສີສົ້ມ/ດີໂອຊິນຢູ່ຫວຽດນາມສືບຕໍ່ໄດ້ຍົກອອກມາທີ່ສະພາແຫ່ງຊາດອາເມລິກາ
11 ມີນາ 2015 - 13:33:00
(vovworld) – ວັນທີ 9/3, ທ່ານສະມາຊິກສະພາສູງພັກປະຊາທິປະໄຕ Kirsten Gillibrand ແລະ ສະມາຊິກສະພາສູງ ພັກສາທາລະນະ Steve Daines ໄດ້ຍືນຕໍ່ສະພາສູງຮ່າງກົດໝາຍກ່ຽວກັບການສົ່ງເສີມສຸຂະພາບ ແລະ ຮັບປະກັນສະຫວັດດີການໃຫ້ທະຫານຜ່ານເສິກນັບພັນຄົນທີ່ຕິດທາດພິດສີສົ້ມ/ດີໂອຊິນ ເຊິ່ງກອງທັບ ອາເມລິກາ ໄດ້ຫວ່ານລົງເຂດດິນແດນ ຫວຽດນາມ ໃນປາງສົງຄາມ. ມີຮ່າງກົດໝາຍທີ່ຄ້າຍຄືກັນກໍ່ຖືກຍົກອອກມາທີ່ສະພາຕ່ຳໃນເດືອນກ່ອນ. ກ່າວຄຳເຫັນຕໍ່ວົງການນັກຂ່າວພາຍຫຼັງຍືນຮ່າງກົດໝາຍຕໍ່ສະພາສູງ, ທ່ານສະມາຊິກສະພາສູງ Kirsten Gillibrand ໃຫ້ຮູ້ວ່າ: ເຖິງວ່າສົງຄາມຢູ່ ຫວຽດນາມ ໄດ້ສິ້ນສຸດລົງກ່ອນນີ້ 40 ປີແລ້ວກໍ່ຕາມ, ແຕ່ມາຮອດປະຈຸບັນ, ທະຫານຜ່ານເສິກນັບສິບຄົນຂອງທະຫານເຮືອ ອາເມລິກາ ທີ່ເຄີຍຮັບໃຊ້ໃນກົມກອງຕ່າງໆຢູ່ເຂດໄຫຼ່ທະວີບຂອງ ຫວຽດນາມ ໃນບາງສົງຄາມ, ທີ່ຖືກຕິດທາດພິດສີສົ້ມ ຍັງບໍ່ທັນໄດ້ຮັບການສົ່ງເສີມດ້ານສາທາລະນະສຸກ ແລະ ສະຫວັດດີຕ່າງໆ. ບັນດາທະຫານຜ່ານເສິກນີ້ພວມຕິດໝາຍພະຍາດທີ່ກ່ຽວຂ້ອງເຖິງທາດພິດສີສົ້ມ 80 ລ້ານລິດເຊິ່ງທະຫານອາເມລິກາ ໄດ້ຫວ່ານລົງເຂດດິນແດນ, ເຂດທະເລ ຫວຽດນາມ ໃນປາງສົງຄາມ.